अभी किसी चमत्कार की उम्मीद न करें लोग : हेगड़े  
हेगड़े ने जनलोकपाल बिल की मुख्य बातों पर संसद की मंजूरी के बावजूद कहा है कि लोगों को अभी किसी चमत्कार की उम्मीद नहीं करनी चाहिए।
टीम अन्ना के सदस्य जस्टिस संतोष हेगड़े ने जनलोकपाल बिल की मुख्य बातों पर संसद की मंजूरी के बावजूद कहा है कि लोगों को अभी इससे किसी चमत्कार की उम्मीद नहीं करनी चाहिए। उनका कहना है कि इस विधेयक को अमल में लाने में अभी समय लगेगा। उन्होंने संसद पर ज्यादा दबाव डालने का भी विरोध किया है।  हेगड़े ने कहा कि उन्हें उम्मीद है कि संसद खुद इस कानून को तुरंत पास करने की जरूरत समझेगी। उन्होंने कहा कि सरकार को आगे भी जनता की भावनाओं का सम्मान करना चाहिए। जस्टिस संतोष हेगड़े ने कहा कि अब हमारा फोकस चुनाव सुधारों पुलिस सुधारों और कालेधन जैसे मुद्दों पर होना चाहिए।